1Sãa daarun womu ge Salomɔɔ u kua. Ge wee. Yinni Gusunɔ ù kun diru banimɔ, be ba tu banimɔ sɔmburu kama ba mɔ̀. Yinni Gusunɔ ù kun wuu kɔ̃su, be ba gu kɔ̃su ba dom serawa kam. 2Kam sɔɔra kaa wahala ko a ka wunɛn dĩanu wa a di. Kaa se buru buru yellu kpa a kpuna sere wɔ̃ku suunu sɔmburun sɔ̃. Adama wi Gusunɔ u kĩ, u ra nùn dĩanu wɛ̃wa baa yɛ̃ro ù n dò. 3Wee, bibu ba sãawa tubi ye ya wee Gusunɔn min di. Ba sãawa soseru te ta wee Gusunɔn min di. 4Bii be ba mara aluwaasiru sɔɔ, ba sãawa nge sɛ̃ɛnu tabu durɔ damgiin nɔmaɔ. 5Doo nɔɔrugiiwa wi u bu wa n dabi. U sãawa nge wìn sɛ̃ɛ bwãara sɛ̃ɛnu yiba. U ǹ sekuru wasi sanam mɛ u koo ka win yibɛrɛba yinna wuun gbãrarun kɔnnɔwɔ.
Copyright
Learn More
bam_Latn zho_Hant eng_Latn